﻿vedere pe care-1 aduc în mişcarea teatrală, de consecvenţa cu care-şi respectă acest punct de vedere Nuanţele încep pe urmă : dacă scrie la o revistă de specialitate, i-aş cere cri- ticului subtilitate, detalii, argumentări teoretice de cel mai înalt nivel ; dacă scrie la „Informaţia Bucureştiului", să scrie concis, limpede, accesibil Esenţa judecăţii sale nu suportă însă rabat ; consemnarea neutră şi superficială demască întotdeauna echivocul gîndirii, neclaritatea ţelului DUMITRU SOLOMON Critic dramatic CRITICA CRITICII CRITICII (Simple marginalii la o discuţie) Mărturisesc că, văzînd titlul anchetei iniţiate de revista „Teatrul", am intrat în panică ,,Cum stăm cu critica teatrală" — scrie cu litere mari şi negre pe prima pagină a revistei (nr 10), după care urmează un semn de întrebare imens, negru, prevestitor de rele E şi natural să te tulbure o asemenea întrebare Cînd ai ajuns să te întrebi — şi să-i întrebi şi pe alţii — cum stăm cu ceva, înseamnă că stăm prost, catastrofal, pe marginea prăpastiei După ce au trecut primii fiori de groază, am constatat cu stupe- facţie că stăm cu critica teatrală nu mai prost decît cu critica plastică, muzicală sau cinematografică „Ba din contra" — îţi vine să exclami uneori, cu formula unui celebru, pe vremuri, specialist în răspunsuri la orice fel de interviuri şi scrisori, din orice domeniu al activităţii omeneşti încîntătorul şi foarte talentatul regizor Lucian Pintilie e îngrijorat că în critica dramatică nu există voci de autoritatea şi prestigiul intelectual ,,al celor din critica lite- rară sau cea plastică (Crohmălniceanu, Cioculescu, Streinu, Tertulian, Matei Călinescu, Lucian Raicu, sau Comarnescu, Frunzetti, Hăulică etc)" Cine e vinovat de această situaţie ? „Vocile" fără autoritate şi prestigiu intelectual care scriu critică dramatică, sau „vocile" cu autoritate şi prestigiu intelectual care nu scriu critică dramatică ? în treacăt fie consemnat, au mai scris critică dramatică, pînă nu de mult, şi un Tudor Vianu, şi un G Călinescu Tot în treacăt : chiar Tertulian sau Matei Călinescu, precum şi cîţiva de la „etc", au fost surprinşi semnînd — şi nu clandestin — cronici dramatice Şi absolut în treacăt : ce rost ar avea să reproşăm, de pildă, regizorilor noştri — sau chiar să constatăm apropo de regia de teatru — că în proză există voci de autoritatea şi prestigiul lui Preda, Stancu, Barbu, Popovici, Velea, D R Popescu, Neagu etc, real- mente etc, că în poezie , că în plastică etc etc ? Nu ştiu dacă trebuie să-i fie ne- apărat ruşine criticii dramatice cu „voci", mai mult sau mai puţin prestigioase, ca — citez la întîmplare — V Mîndra, Biberi, Silvestru, Narti, Tornea, R Popescu, Şelmaru, Rîpeanu, Băleanu, Elvin, dar mai toate „vocile" citate au făcut şi mai fac critică lite- rară, descind deci, într-o măsură sau alta, de la rubrica „etc" a criticii literare Dar dacă tot s-a dat alarma, să ieşim din adăposturi în întîmpinarea tirului * * * Programatic, mulţi dintre participanţii la ancheta revistei „Teatrul" au ţinut să declare : „Pentru mine, critică înseamnă critici", „Nu există critică, există critici", dar, practic, ei nu au citat nici un nume de critic Pe neobservate, s-a preferat formula „critică teatrală", mai confortabilă, aşa că nu un critic sau altul, ci critica este gazetă- rească, nu un critic sau altul, nu o cronică anume, ci critica e în divorţ cu publicul, critica se practică la un nivel foarte scăzut, critica trebuie să ştie, critica trebuie să vadă, critica trebuie să tindă, critica trebuie să ajungă Prin urmare, nu există critică, există 3 - Teatrul nr 12 33 www cimec rocritici Dar, dacă există critici, înseamnă că există şi critică dramatică ! Să ţinem seama deci de existenţa ei, şi nu numai cînd avem să-i adresăm reproşuri, ori să-i dăm sfa- turi de bună conduită * * * Eficienţa criticii Ion Cojar are, în răspunsul său, şi următoarea observaţie : „ cri- tica poate fi eficientă şi poate interesa numai dacă apare prompt, imediat după apariţia obiectului discuţiei Diagnostic după însănătoşire sau după deces e mai mult decît inutil " De acord cu imperativul promptitudinii ; critica făcută cu întîrziere devine pe trei sferturi istorie (literară, teatrală etc) Dar în legătură cu eficienţa criticii dramatice ar fi fost tcribil de concludente cîteva — cît de puţine — exemple de spectacole îndreptate, îm- bunătăţite în urma unor observaţii ale criticii (Evident, observaţii juste, pertinente şi prompte ) E adevărat, nu cunosc nici exemple de picturi care să fi fost modificate ca urmare a aprecierilor criticii plastice, deşi aceasta dispune de voci cu autoritate şi pres- tigiu intelectual * * * Obiectivitatea criticii Toată lumea cere obiectivitate, fireşte în limitele subiec- tivităţii, ale gustului şi preferinţelor personale Valeriu Moisescu vorbeşte, foarte aproape de adevăr, de o critică principial obiectivă Dar cine poate conferi măsura obiectivităţii ? O apreciere care nu-ţi convine este bineînţeles subiectivă pentru tine, poate obiectivă pentru alţii 0 apreciere care te flatează nu poate fi în nici un caz subiectivă, dar altora li se pare ca atare De aici, vinovăţia criticii, care n-a făcut, n-a ajutat, n-a îndrumat Vinovăţia datează de aproximativ două milenii şi va dăinui cît critica Să admitem totuşi, pentru buna convieţuire a artei şi criticii, că orice apreciere argumentată (ştiin- ţific) este viabilă pînă la contraargumentare Altminteri, ar trebui să se constituie o comisie care să ateste prin vot majoritar caracterul obiectiv al cronicilor dramatice Dar cum şi comisia ar fi compusă din oameni, cu gusturi şi păreri personale Nu înţeleg de ce aici, cu privire la critica dramatică, se formulează cu atîta îngrijorare o problemă care, în alte domenii ale criticii şi, în general, ale gîndirii este- tice, nu mai torturează de multă vreme t>omnul nimănui Crin Teodorescu visează la un cod al criticii şi, în ultimă instanţă, la o „critică cibernetică" Excelentă idee pentru epoca în care spectatorii vor fi roboţi Probabil că pe spectatorii-roboţi îi va „interesa" exclusiv gradul de perfecţiune (tehnică) al spectaco- lului Critica necibernetică e imperfectă, ca orice proces de recepţie-emisie a unor valori artistice, imperfectă ca înşişi spectatorii, pentru care se face teatru, imperfectă ca însăşi arta teatrului (în înţelesul cel mai dialectic cu putinţă!) Dar e umană, sensibilă, ome- neşte, la valoare şi nonvaloare, ca atare de acelaşi rang (şi, dacă vreţi, de acelaşi regn) cu arta teatrului şi „consumatorii" (cel mai inestetic termen al esteticii !) ei Din acest punct de vedere seamănă perfecl cu critica literară, plastică etc Nu cred că trebuie căutate cu orice preţ — în numele unei obiectivităţi abstracte şi relative — emoţii în spectacolcle care nu ne emoţionează Receptivitatea criticului nu presupune neapărat acceptarea oricăror formule sau modalităţi artistice Dar şi refuzul de a accepta trebuie explicat A fi cult nu înseamnă a gusta totul Dar nici a respinge totul Dacă avem, cît de cît, încredere într-un critic, să avem încredere şi în părerile lui, chiar cînd nu corespund părerilor noastre (încredere, în înţeles de stimă şi nu de adop- ţiune silită ) Cînd nu este critica teatrală obiectivă ? în primul rînd, cind igr oră sau amestecă — din interes ori nepricepere — criteriile judecăţii de valoare După apariţia unor cronici elogioase la, să spunem, Marele fluviu îşi adună apele, nu-ţi prea dă mîna să mai faci obiecţii, oricît de sincere, unei piese ca Moartea unui artist Este acel sentiment penibil de confuzie a criteriilor, sentiment pe care îl definesc cumva Ana Maria Narti în articolul „De-regizarea, problema nr 1 ?" („Teatrul", nr 10/1965) şi V Moisescu în in- tervenţia sa (nr 11) De aceea, anumite concesii, făcute dc anumiţi critici în anumite cronici, dau impresia de derută a criticii dramatice în general, de instaurare, în locul icrarhiei valorilor, a anarhiei valorilor 34 www cimec roAre dreptate absolută L Pintilie : „critica dramatică este o specie a literaturii, nu a gazetăriei" Ea nu se poate face fără talent (Nici gazetăria nu se poate face fără talent, însă cred că toată lumea a înţeles exact ceea ce vrea să spună Pintilie ) Dar, mai ales, nu se poate face fără receptivitate, cît mai largă, cît mai puţin rigidă Nu tot ceea ce nu place criticului este ilicit, nereprezentativ, dăunător etc Părerile proprii — dacă sînt valabile — se impun, nu sint impuse Criticul oficiază, nu oficializează Fireşte, nu poţi să argumentezi totul, de pildă de ce actorul X e crispat Dar depinde de aerul pe care-1 dai constatării : verdict sau opinie De ce-1 indispune pe Pintilie (şi pe noi toţi) critica gazetărească ? Fiindcă e con- fecţionată — şi multe cronici sînt confecţionate astfel — pe principiul parafrazei Cro- nicarul rezumă, reproduce, parafrazează „ce a văzut el la acel spectacol" Pentru treaba asta nu trebuie talent : elevii fac lucrul acesta curent, uneori cu multă aplicaţie De Sanctis : „Criticul este asemenea actorului : ambii nu reproduc pur şi simplu lumea poetică, ci o integrează, umplu lacunele " M Ralea : „Criticul e un creator de puncte de vedere noi, în raport cu o operă El o face iubită şi din alte motive, înţeleasâ şi prin alte prisme, îi aduce noi aderenţi, formează un nou prozelitism, pentru că tre- zeşte noi interese, atrage cititori şi oameni pe care vechile aspecte nu-i interesau " Rezumatul gazetăresc, chiar compus cu talent narativ, este mai puţin, nu mai mult decit opera însăşi, deci perfect inutil Dacă nu minimalizant Apar în presă unele cronichete (cochetă denumire !), din care cititorii află despre ce e vorba în cutare spectacol sau despre ce nu e vorba Critica e informare ? Pentru asta există publicaţii şi rubrici speciale Cum să înghesui, într-o sfrijită şi rezumativă coloniţa de gazetă, cultură, inteligenţă, puncte de vedere noi ? * * * 0 dificultate, dacă nu chiar o suferinţă a criticii noastre dramatice — dar nu numai a criticii dramatice şi nu numai a criticii noastre — este păşirea treptei care dcsparte impresia de judecată : se rezistă mult şi dîrz pe teritoriul nelimitat şi neangajant al impresiei Opera de artă excită gustul estetic al criticului, declanşează o serie de impresii, care sînt notate brut (uneori brutal), eventual elegant-metaforic sau difuz-in- congruent, iar aceste simple sau complicate manifestări rudimentare ale gustului, ale recepţiunii artistice, trec drept replici critice la spectacolul teatral Nu doar în unele cronici din „Contemporanul" (cîteva — admirabile prototipuri ale „genului"), dar şi în multe dintre cronicile pe care le scriem cu convingerea de a fi edificat solide şi organizate judecăţi, recitindu-le lucid, vom descoperi zone ale impresiei pure, culori fără contur, contururi fără miez, descărcări grăbite ale sensibilităţii critice elementare „Dar toate aceste impresii delicate — scrie Tudor Vianu — ajung să fie bine întemeiate şi intră în sigura noastră stăpînire intelectuală numai atunci cînd le transformăm în judecăţi Raţionalitatea profundă a gustului permite această promovare a impresiilor în judecăţi şi face posibilă lucrarea de comentare a criticii literare şi artistice " Judecăţile sînt, în fond, liniile de înaltă tensiune ale criticii, prin care circulă decisiv şi viguros gîndirea creatoare, revelatoare de puncte de vedere noi asupra operei de artă, substanţa şi fina- litatea însăşi a actului critic înţelegem uneori judecăţile ca simple evaluări estetice sau etice („cutare are sau nu are talenl"), iar răsfirarea impresiilor se simte perfect blindată în vecinătatea acestor „judecă^i" După părerea noastră, judecata critică nu presupune numai o exactă apreciere a valorii unei lucrări de artă, ci şi asocieri, disocieri, ierarhizări, sublinieri, dezvăluiri care, toate, compun actul critic major Ceea ce a realizat viabil critica noastră dramatică se bazează în primul rînd pe aceste judecăţi complexe, emise pe temeiul adîncirii analitice a fenomenului teatral contemporan Esenţial este că — asemenea criticii care se ocupă de proză sau poezie — critica dramatică a fundamentat nişte criterii, deduse din însăşi ierarhia valorilor teatrale din ţara noastră şi din restul globului, din direcţiile de dezvoltare şi din stilurile artis- tice, în fine, din creaţiile cele mai reprezentative pentru cutare direcţie sau stil Desigur, s-au dat lupte pentru cîştigarea dreptului de a vehicula aceste criterii, dar lupte s-au dat peste tot în gîndirea critică contemporană Discuţia mult discutată în jurul specta- colului Cum vă place nu e singulară şi nu dovedeşte o dezorientare a criticii de 35 www cimec rospecialitate Să ne amintim că şi „Moromeţii" şi „Groapa" au fost întîmpinate, la apariţie, cu rezerve şi chiar cu invective, iar critica literară a luptat (cu ea însăşi, cum s-ar spune) ca să impună aceste opere magistrale ale prozei contemporane Mai recent, discuţia în jurul povestirii „în treacăt" de Nicolae Velea a demonstrat încă o dată că noul artistic nu se instituie fără spadă Aş cuteza să afirm, înfruntînd toate riscurile, că un anume grad de conservato- rism este normal, inerent şi deloc criminal în contactul criticii cu opera de artă nova- toare în definitiv, receptînd cu prudenţă inovaţia, criticul o face în numele unor valori verificate Numai cînd respinge o creaţie pentru molivul câ e nouă, că nu s-a mai „experimentat" şi nu are încă „tradiţie", criticul devine dogmatic şi-şi omoară singur creditul moral-estetic Să-i admitem deci şi criticului — aşa cum admitem poetului, dramaturgului sau regizorului — dreptul de a intra în conflict cu el însuşi, de a ezita >i chiar de a se înşela uneori în aprecierile sale în disputele interioare sau exterioare se naşte şi se cristalizează profilul autentic al criticii dramatice, structura ei contemporană Din nefericire, însă, unii critici au fobia discuţiei, a schimbului de opinii Dacâ Radu Popescu se ridică împotriva „supraregiei", iar Ana Maria Narti se angajează în replică susţinînd un punct de vedere profesional, pentru Margareta Bărbuţă aceasta înseamnă „falsă problemă", „tendinta greşită de a transforma o opinie personală în directivă" Dacă un critic scrie : „ credem în posibilitatea de a înlătura tirania absolută a subiectului, convinşi fiind că publicul contemporan este deopotrivă receptiv la tensiunea ideilor ca şi la cea a intrigii", pentru Margareta Bărbută aceasta înseamnă a „proclama abolirea subiectului în piesa de teatru, identificînd drama de idei cu piesa fără subiect şi făcînd dintr-o problemă de gust personal o problemă de principiu" Unde se proclamă abolirea subiectului ? Unde se identifică ? Unde se face o problemă de principiu ? De ce unii critici au oroare de păreri ? ! Unora dintre critici le lipseşte sarea, altora stilul, altora claritatea, altora punctul de vedere personal în ansamblu însă, situatia nu mi se pare dezastruoasă Cît priveşte discuţia de fată, e utilă, deşi nu-i prima, nici ultima De cîte ori în literatură s-au mişcat nişte lucruri, s-au clătinat niscai valori şi s-au înăltat altele, de cîte ori au apărut nu ştiu ce bazaconii — versificate sau nu —, a doua zi uitate, criticii s-au chemat reciproc (sau au fost chemaţi de scriitori) la ordine, iscîndu-se lungi, dar igienice — pentru primenirea aerului literar — dezbateri La fel se petrec, cred, lucrurile în viata teatrală Foarte bine Să ne confruntăm, ca să facem putină mişcare, ca să nu ne anchilozăm, ca să ne verificăm prin opinia artiştilor * * * „Dar cine aduce vreodată o cît de mică laudă acestor anonimi batjocoriţi de toatH lumea în unanim acord f (Mihai Ralea) www cimec ro